钦定古今图书集成/明伦汇编/氏族典/第125卷 > 陈公成
## 钦定古今图书集成/明伦汇编/氏族典/第125卷 > 陈公成

按《浙江通志》：“公成，名季镛，宁海县人。洪武四年登进
士，初授西安耀州同知。时兵燹之后，草莱蔽野，太府
责属州垦辟荒田，商乾华邠诸州虚具顷数，公成独
不报，曰：‘民生尚窘，虚增粮额，以朘削之，是驱之流散
也’。府不能强，而耀州之民赖以无额。三转广东盐课
司提举，未任，客死京师，年五十四。”